เงินบาทเปิดตลาดอยู่ที่ระดับ 30.88/90
ธนาคารซีไอเอ็มบีไทย รายงาน เงินบาทเปิดตลาดเช้านี้อยู่ที่ระดับ 30.88/90 ปรับตัวแข็งค่าตามเงินยูโร
2 ก.พ. 2555

ธนาคารซีไอเอ็มบีไทย รายงาน เงินบาทเปิดตลาดเช้านี้อยู่ที่ระดับ 30.88/90 ปรับตัวแข็งค่าตามเงินยูโร
นักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้อยู่ที่ระดับ 30.88/90 บาท/ดอลลาร์ ปรับตัวแข็งค่าจากปิดตลาดเย็นวานนี้ที่ระดับ 30.97/99 บาท/ดอลลาร์ เคลื่อนไหวในทิศทางเดียวกันกับค่าเงินยูโร โดยเงินบาทไปทำโลว์ที่ระดับ 30.86 บาท/ดอลลาร์
"(เงินบาท)แข็งค่าจาก figure ของเย็นวานนี้ เพราะยูโรขึ้นมาเยอะ" นักบริหารเงิน กล่าว
เงินยูโรปรับตัวแข็งค่าหลังตัวเลขภาคการผลิตของประเทศเยอรมนีที่ประกาศออกมาดี ประกอบกับรายงานตัวเลขเศรษฐกิจของสหรัฐฯ ที่ส่งสัญญาณการฟื้นตัว รวมถึงตัวเลขจ้างงานของภาคเอกชนและดัชนีภาคบริการที่ขยายตัวได้ดีเกินคาด 
สำหรับความเคลื่อนไหวของค่าเงินสกุลหลักต่างประเทศที่สำคัญ เงินยูโรอยู่ที่ระดับ 1.3180/3185 ดอลลาร์/ยูโร ปรับตัวแข็งค่าจากระดับ 1.3142/3145 ดอลลาร์/ยูโร ส่วนเงินเยนอยู่ที่ระดับ 76.11/15 เยน/ดอลลาร์ ปรับตัวอ่อนค่าเล็กน้อยจากระดับ 76.07/15 เยน/ดอลลาร์
ทั้งนี้ นักบริหารเงินประเมินกรอบการเคลื่อนไหวของเงินบาทในวันนี้ไว้ระหว่าง 30.80-31.00 บาท/ดอลลาร์